
Eltűnt jelen

Kulcsszavak: kutatás; régészet; fiktív; 3D; mesterséges intelligencia
Az “Eltűnt Jelen” című projekt a jövőben játszódik és a jelenlegi mindennapi életünk apró, rejtélyes tárgyait kutatja és mutatja be új megvilágításban.
A munka egyfajta fiktív régészeti feltárást jelenít meg, ahol egy otthon rendrakása közben előkerülő apró, nehezen beazonosítható tárgyak darabkái válnak régészeti leletek- ké. Ezek a tárgyak, mint például összerakható gyerekjátékok részei, technikai szerelvények vagy elektronikai eszközök darabjai, egy fiktív archeológiai feltárás keretében kerülnek vizsgálatra és katalogizálásra. A rekonstrukciós ábrák mellett szöveges leírások és gondolatok is találhatók, amelyek rámutatnak a tárgyak lehetséges funkcióira és jelentőségére. Egyes tárgyak 3D nyomtatott „protézisekkel” kiegészítve vannak rekonstruálva.
A tárgyak rekonstrukciós lehetőségei és feltételezhető múltbeli felhasználási módjai, funkciói mesterséges intelligenciával együttműködésben készülnek, mivel a projekt azt feltételezi, hogy az elképzelt poszthumán jövőben nem emberek végzik ezt a kutatást, hanem az emberek mintájára létrehozott intelligens gépek.
Célom az volt a projekttel, hogy korunk technológiai vívmányait, itt a mesterséges intelligenciát és a 3D technológiát, képzőművészeti területen alkalmazzam, tágítva ezzel az autonóm művészet lehetőségeit. Kísérletem lényege, hogy ezeket a technikákat, eszközöket úgy használjam fel, hogy az a mű koncepciója szempontjából is indokolt.

